**Cyfarfod: Bwrdd Plismona**

**Lleoliad: Cyfarfod *‘Teams’***

**Dyddiad: 5 Rhagfyr 2022**

**Amser: 10:00 – 12:00**

|  |  |
| --- | --- |
| **Aelodau:** | Dafydd Llywelyn, Comisiynydd yr Heddlu a Throseddu (CHTh)  Y Prif Gwnstabl Dr Richard Lewis (PG)  Carys Morgans, Prif Weithredwr, SCHTh (PW) |
| **Hefyd yn Bresennol:** | Y Prif Arolygydd Dros Dro Richard Davies, Swyddog Staff, Eitemau 1 a 2 yn unig  Edwin Harries, Cyfarwyddwr Cyllid (C) Eitem 6 (a) yn unig  Heddwyn Thomas, Pennaeth Ystadau (HT) Eitem 6 (a) yn unig  Ellen Jones, Cymorth Gweithredol, SCHTh (EJ) |
| **Ymddiheuriadau:** | Beverly Peatling, Prif Swyddog Cyllid, SCHTh (PSC) |

**Materion Gweinyddol**

Barnwyd bod y cofnodion yn gofnod gwir a chywir o'r cyfarfod.

1. **Ymddiheuriadau a Chyflwyniadau** *(Cadeirydd)*

|  |  |  |
| --- | --- | --- |
| **Rhif y Cam Gweithredu** | **Crynodeb o’r Cam Gweithredu** | **Diweddariad** |
| PB 163 | Ystyried cysylltiad goroeswyr trais rhywiol. | Mae hyn yn cael ei ddatblygu gyda Fforwm Ymgysylltu â Dioddefwyr SCHTh |
| PB 171 | Y PG i adolygu nifer y rhengoedd swyddogion yn yr Heddlu a chyfiawnhau hyn wrth y CHTh. | Ar y Gweill - I'w drafod yng nghyfarfod 20 Rhagfyr |
| PB 172 | Tîm Gweithredol SCHTh i adolygu deilliannau adroddiadau AD ar gyfer y Bwrdd Plismona yn y dyfodol. | Ar y gweill - i'w drafod yng nghyfarfod nesaf y BP. |
| PB 173 | Adolygu costau a chanlyniadau cwmni *Vale Occupational Health.* | Ar y Gweill gyda’r PSC a’r CC |
| PB 185 | Adolygu galluogwyr y cynllun cyflawni. | Ar y Gweill -y PGC Cockwell |
| PB 191 | SCHTh i adolygu’r papur am y galw ar yr heddlu dros yr haf a darparu dadansoddiad mewn cyfarfod o’r Bwrdd Plismona yn y dyfodol. | Ar y Gweill - I'w drafod yng Nghyfarfod 20 Rhagfyr |
| PB 192 | Cynnal adolygiad o’r gostyngiad yn nifer y cyfeiriadau i’r rhaglen wrthderfysgaeth. | Cwblhawyd |
| PB 193 | Y PW i drafod adolygiad llywodraethu Cydweithio Cymru Gyfan gyda’r Prif Gwnstabl Cynorthwyol Andy Valentine. | Cwblhawyd |
| PB 194 | Yr Heddlu a SCHTh i ymateb i Drawsnewid Cyfiawnder â data gwarediadau y tu allan i’r llys diweddar. | Cwblhawyd |
| PB 195 | Y PG i godi’r swydd Rheolwr Partneriaethau ac Ariannu Allanol o fewn SCHTh yng nghyfarfod nesaf y Grŵp Prif Swyddogion. | Cwblhawyd |
| PB 196 | Rhoi crynodeb o ddata erlyniadau heb ddioddefydd i’r CHTh. | Cwblhawyd |
| PB 197 | Trefnu cyfarfod adolygiad o ddatblygiad proffesiynol, a’r PW i rannu’r llythyr. | Cwblhawyd |
| PB 198 | Yr Heddlu i ddarparu ymateb ysgrifenedig ffurfiol i adroddiad AHEF ar fetio erbyn 9 Rhagfyr, a threfnu sesiwn wybodaeth ar gyfer CHTh yn ystod yr wythnos yn cychwyn 12 Rhagfyr. | Ar y Gweill- Ar yr Agenda |

1. **Diweddariad ynghylch camau gweithredu o gyfarfodydd blaenorol** *(Cadeirydd)*

*PB 171 - Y PG i adolygu nifer y rhengoedd swyddogion yn yr Heddlu a chyfiawnhau hyn wrth y CHTh* - Dywedodd y PG fod y Prif Uwch-arolygydd ar gyfer Llywodraethu a Newid, Dave Guiney, yn craffu ar rengoedd swyddogion, yn unol â gofynion sefydliadol. Nododd y CHTh y byddai diweddariad yn cael ei roi yng nghyfarfod nesaf y Bwrdd Plismona.

*PB 192 - Cynnal adolygiad o’r gostyngiad yn nifer y cyfeiriadau i’r rhaglen wrthderfysgaeth* - Dywedodd y PW ei bod wedi cyfarfod â’r PGC Valentine a chafodd wybod nad oes unrhyw bryderon o ran lefelau cyfeiriadau i'r tîm rhanbarthol.

*PB 193 - Y PW i drafod adolygiad llywodraethu Cydweithio Cymru Gyfan gyda’r Prif Gwnstabl Cynorthwyol Andy Valentine –* Dywedodd y PW bod y PGC Valentine wedi bod yn adolygu trefniadau llywodraethu mewn perthynas â gweithgarwch rhanbarthol a’i fod wedi gwneud argymhellion i Brif Swyddogion mewn perthynas â’r camau nesaf. Y gobaith yw y bydd trefniadau newydd yn eu lle erbyn Mawrth 2023.

*PB 194- Yr Heddlu a SCHTh i ymateb i Drawsnewid Cyfiawnder â data gwarediadau y tu allan i’r llys diweddar* - dywedodd RD y byddai’r Pennaeth Staff, yr Uwch-arolygydd Andrew Edwards, yn anfon ymateb ac y byddai cynrychiolaeth o’r Heddlu ar y cwrs.

Cafwyd trafodaeth ynglŷn â'r swydd wag Rheolwr Partneriaethau ac Ariannu Allanol o fewn SCHTh. Dywedodd y PW ei bod hi wedi trafod y syniad o gael swyddog wedi ei secondio dros dro i'r swudd gyda'r Dirprwy Brif Gwnstabl. Nododd y PG y gallai'r swydd fod yn addas ar gyfer aelod o staff yr heddlu neu ringyll. Nododd y PW bwysigrwydd llenwi'r swydd wag.

1. **Eitemau Sefydlog** 
   1. Diweddariad y Prif Gwnstabl (gan gynnwys penderfyniadau’r Prif Gwnstabl)

Rhoddodd y PG grynodeb byr o'r adroddiad. Tynnodd y PG sylw at y gwaith rhagweithiol mawr sy'n parhau ledled yr Heddlu, megis yr atafaeliadau canabis sylweddol.

Cafwyd trafodaeth ynghylch y weminar ar ddiwylliant yr Heddlu. Nododd y PG fod yr holl sylwadau’n cael eu hystyried, a phwysleisiodd bwysigrwydd cynnal sesiynau o'r natur hon gan eu bod yn caniatáu i adborth a materion pwysig gael eu trafod. Holodd CHTh pa un ai a yw'r PG yn bwriadu ymateb i'r sylwadau. Dywedodd y PG y bydd e-bost yn cael ei anfon at bob defnyddiwr a fydd yn cynnwys gwybodaeth am les staff, a’r gefnogaeth sydd ar gael. Mynegodd y PW ei phryderon ynghylch y cyfle posibl a gollwyd o dynnu sylw at y gefnogaeth sydd ar gael yn y Ffilm Ddydd Gwener ddiweddar. Nododd y PG y bydd adolygiad llawn yn cael ei gynnal ar ôl i'r weminarau a drefnwyd gael eu cynnal gan y bydd hyn yn caniatáu ar gyfer ystyried yr holl bryderon a rennir. Sicrhaodd y PG y CHTh y byddai adolygiad a chynllun mewn grym.

Dywedodd y CHTh wrth y PG ei fod wedi mynychu sesiwn gyda thîm ymateb Llanelli. Nododd y CHTh fod swyddogion wedi rhoi gwybod iddo am ôl-groniad o droseddau a materion sy’n ymwneud â hyfforddiant. Mynegodd y CHTh bryderon ei bod hi’n ymddangos fel pe bai’n rhaid i swyddogion dreulio cryn dipyn o amser yn gwneud gwaith papur yn hytrach na bod yn rhagweithiol yn y gymuned. Dywedodd y PG y bu ôl-groniad o ran hyfforddiant yn Sir Gaerfyrddin a bod cymhorthfa’n cael ei chynnal er mwyn cynorthwyo â’r ôl-groniad o ran troseddau.

Mynegodd y CHTh bryderon hefyd ynghylch darpariaeth feddygol mewn gorsafoedd. Nododd y PG fod y mater wedi'i godi gyda'r Grŵp Prif Swyddogion. Holodd y CHTh pa un ai a allai'r Heddlu fesur yr amser y mae staff a charcharorion yn treulio’n teithio o ganlyniad i'r diffyg darpariaeth feddygol. Nododd y PG fod disgwyl i ddangosfyrddau perfformiad yr Heddlu gael eu diwygio er mwyn asesu'r amser o’r arestio i’r cadw. Dywedodd y PG y byddai hyn yn caniatáu gwell trosolwg o amser teithio unigolion.

Cafwyd trafodaeth ynghylch UNSAIN a phryderon a godwyd gan aelodau staff ynghylch adolygiad yr Heddlu a lwfansau cydamserol. Dywedodd y PG fod yr Heddlu'n aros i Gyngor Cenedlaethol Staff yr Heddlu ddarparu canllawiau cenedlaethol.

* 1. Diweddariad Comisiynydd yr Heddlu a Throseddu

Rhoddodd y CHTh drosolwg byr o'r diweddariad. Rhoddodd y PW ddiweddariad ynghylch y cyd-bwyllgor archwilio. Nododd y CHTh a’r PG eu diolch i Mr Martin Evans, cyn gadeiydd y Cyd-bwyllgor Archwilio, gan ddymuno’n dda iddo ar gyfer y dyfodol. Cafodd y Bwrdd wybod bod Kate Curran wedi derbyn y swydd cadeirydd. Dywedodd y PW fod trafodaethau wedi'u cynnal yn awgrymu adolygu amserlennu cyfarfodydd y Cyd-bwyllgor Archwilio ac y byddai angen hysbysebu ar gyfer aelodau newydd yn y Flwyddyn Newydd.

Dywedodd CHTh ei fod wedi cwrdd â'r Cynghorydd Alex Evans ynglŷn â phryderon y gymuned. Awgrymodd y PW bod cyfarfod yn cael ei drefnu gyda chynghorwyr lleol a thimoedd plismona bro er mwyn trafod ymhellach.

**Cam Gweithredu: SCHTh i drefnu cyfarfod pellach gyda’r Cynghorydd Alex Evans.**

1. **Materion i'w trafod**
   1. Cyhoeddiad AHGTAEF: Fforensig digidol: Arolygiad i ba mor dda mae'r heddlu ac asiantaethau eraill yn defnyddio fforensig digidol

Dywedodd y CHTh fod ymateb drafft wedi ei ddarparu gan y Pennaeth Strategaeth a Pholisi. Nododd y PG ei fod wedi gofyn am ragor o wybodaeth ynghylch safbwynt presennol yr Heddlu o ran yr ardaloedd a nodwyd. Fe wnaeth y PG gydnabod yr ymateb drafft a ddarparwyd gan SCHTh. Holodd y CHTh pa un ai a oedd yr adran Fforensig wedi cyflwyno achos busnes i'r Heddlu. Dywedodd y PG fod yr Heddlu’n disgwyl achos busnes ond heb dderbyn un eto.

1. **Ffocws:** Perfformiad yr Heddlu – Goleudy

Derbyniodd y BP adroddiad Goleudy, a oedd yn rhoi diweddariad ar y fethodoleg gyswllt, staffio, cydymffurfio, a'r nifer sy'n disgwyl dyraniad. Roedd Cyfarwyddwr Comisiynu SCHTh wedi adolygu'r adroddiad yn y gorffennol ac roedd yn fodlon gyda'r cynnwys. O ganlyniad i flaenoriaethu'r tîm perfformiad, nodwyd nad oeddent yn gallu cyflwyno adroddiad Ch2 i’r cyfarfod monitro cytundeb diweddar. Cytunwyd y byddai adroddiad dangosydd perfformiad allweddol llawn yn cael ei gyflwyno ddechrau Ionawr. Disgwylir adroddiad Ch3 ddiwedd Ionawr.

1. **Materion i’w Penderfynu** 
   1. Ystadau

Croesawodd y CHTh y Pennaeth Ystadau a’r CC i'r cyfarfod. Cafwyd trafodaeth ynglŷn â rhai o adeiladau’r heddlu a gofynion gweithredol y sefydliad.

Diolchodd y CHTh y CC a HT am y cyflwyniad, ac awgrymuodd y byddai’n ystyried penderfyniadau'r Heddlu ynglŷn â’u gofynion gweithredol ar gyfer ystâd yr heddlu ac yn ceisio penderfynu ar y camau nesaf erbyn y Nadolig.

I gefnogi hyn, awgrymodd CHTh y dylid trefnu cyfarfod gyda Phrif Weithredwr PLANED i ystyried y dewisiadau. Nododd y CHTh bod angen rhoi adnoddau digonol i’r Heddlu a rhannu adnoddau gyda gwasanaethau cyhoeddus eraill.

**Cam Gweithredu: SCHTh i drefnu cyfarfod er mwyn trafod yr argymhellion o ran Ystadau a wnaed gan yr Heddlu.**

**Cam Gweithredu: SCHTh i** **drefnu cyfarfod gyda Phrif Weithredwr PLANED.**

1. **Unrhyw fusnes arall**
   1. Gweminar Ddiwylliant

Nododd y CHTh fod gweminar ddiwylliant yr Heddlu eisoes wedi’i thrafod yn niweddariad y PG.

1. **Adolygiad o bob cam gweithredu a phenderfyniad** *(Cadeirydd)*

|  |  |  |
| --- | --- | --- |
| **Rhif y Cam Gweithredu** | **Crynodeb o’r Cam Gweithredu** | **I'w ddatblygu gan** |
| PB 199 | SCHTh i drefnu cyfarfod pellach gyda’r Cynghorydd Alex Evans. | SCHTh |
| PB 200 | Y PG i adolygu’r asesiad diogelwch mewn perthynas â'r Pencadlys. | PG |
| PB 201 | SCHTh i drefnu cyfarfod er mwyn trafod yr argymhellion o ran Ystadau a wnaed gan yr Heddlu. | SCHTh |
| PB 202 | SCHTh i drefnu cyfarfod gyda Phrif Weithredwr PLANED. | SCHTh |